Anugerah Juara Lagu ke-23

Anugerah Juara Lagu ke-23 2008 (AJL 23) adalah sebuah anugerah terbitan TV3 yang bakal mempertandingkan lagu-lagu pencalonan Muzik-muzik yang disaringkan untuk membariskan 14 buah lagu terbaik ciptaan penggubah Malaysia pada tahun 2008 sebelum dinobatkan sebagai "Juara Lagu" yang ke-23. Lagu-lagu yang dibawa ke peringkat akhir ini dibahagikan kepada tiga kategori iaitu Etnik Kreatif, Balada dan Pop Rock. 

Malam anugerah gilang-gemilang ini diadakan pada 18 Januari 2009 di Stadium Putra Bukit Jalil pada jam 9 malam dan seperti biasa, dibawakan secara langsung melalui penyiar rasmi TV3. Tema Anugerah Juara Lagu 2008 ialah "Illuminasi Muzik". Pengacara yang mengendalikan malam anugerah ini ialah Faizal Ismail, Ally Iskandar dan Cheryl Samad.

"Lagu Untukmu" ciptaan dan dendangan kumpulan Meet Uncle Hussain dinobatkan sebagai Juara Lagu ke-23. Di samping itu, Faizal Tahir melakukan hatrik pada malam yang sama iaitu menggondol anugerah Persembahan Terbaik, Vokal Terbaik dan Juara Kategori Balada untuk persembahan lagu Sampai Syurga.

Saringan separuh akhir
Saringan pada peringkat separuh akhir mempertandingkan 12 lagu bagi kategori Balada dan Pop Rock manakala 10 lagu bagi kategori Etnik Kreatif bagi kelayakan ke peringkat akhir. Kategori Etnik Kreatif dilangsungkan pada 28 November 2008 manakala kategori Balada adalah pada 5 Disember dan kategori Pop Rock adalah pada 12 Disember 2008. Peringkat separuh akhir ini akan diacarakan bersama oleh Cheryl Samad dan Faizal Ismail dari Sri Pentas 2,  Plaza Alam Sentral, Shah Alam.

Format pemarkahan bagi saringan separuh akhir berdasarkan markah persembahan pada malam tersebut dengan markah penilaian lagu yang dibuat sebelum persembahan bagi mendapat markah keseluruhan. Bagi yang mendapat markah tertinggi, mereka adalah layak untuk ke peringkat akhir dan akan melakukan persembahan bagi merebut gelaran tertinggi iaitu "Juara Lagu".

Lihat disini untuk peringkat Separuh Akhir Muzik Muzik 23

Acara
Pembukaan
Malam acara dilaporkan dihadiri 15,000 orang penonton di Stadium Putra. Tepat pukul 9 malam, bermulanya siaran langsung di TV3 yang dimulakan dengan kata-kata pembuka oleh suara latar, persembahan hip-hop oleh kumpulan One Nation Emcees mengumumkan senarai lagu yang bertanding bergaya rap.

Ally Iskandar, Cheryl Samad dan Faizal Ismail muncul di pentas untuk ucapan pembukaan mereka. Di tengah-tengah keceriaan ucapan, mereka sempat meluangkan masa untuk meratapi kesengsaraan yang dialami penduduk Gaza, yang terdiri daripada bersunyi selama seminit dan rayuan kepada penonton untuk menghulurkan derma kepada Tabung NSTP untuk Gaza.

Pertandingan
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-23:
KategoriTajuk LaguKomposerPenulis LirikPenyanyi Petikan AlbumLabelKeputusan Pop Rock"Bukan Di Sini"Zarimi Zahari (Zimi)Amir Mahiyidin (Are-mer)Wan Shahbaharom Niktah (One)Kumpulan Sofazr"Kepantasanku"https://www.discogs.com/Kumpulan-Sofaz-Kepantasanku/release/16027328Suria RecordsFinalisBalada"Lagu Kita" Muhammad Aizat bin AmdanAizat Amdan"Percubaan Pertama" https://music.apple.com/us/album/percubaan-pertama/863165058Broadcast Music Inc. - Kasi Gegar EntertainmentFinalisEtnik Kreatif"Dusta Berkalang"Hafiz HamidunAhmad Fedtri YahyaAiman Sidek"Aiman" https://www.mstar.com.my/spotlight/hiburan/2009/10/10/aiman-tampil-dengan-album-aiman?itm_source=parsely-apiFantasia Music City -  Arteffects ProductionsFinalisBalada"Cuba"Mok Chuang Yew (Audi Mok)Faizal TahirFaizal Tahir"Aku.Muzik.Kamu" https://www.discogs.com/Faizal-Tahir-AkuMuzikKamu/release/7646658Universal Music - Monkey Bone / EMIFinalisPop Rock"Yang Pernah"Richael Lawrence GimbangSolihuddin Hormat (Din Hormatov) Nor HanafiAzwin Andy MalikRichael Lawrence GimbangKumpulan Estranged"Remain Unknown" https://www.discogs.com/Estranged-Remain-Unknown/release/7308639—  EAD Entertainment https://www.discogs.com/label/878701-EAD-Entertainment FinalisBalada"Hanya Di Mercu"Teh Boon Eng @ Aubrey Naga Suwito (Aubrey Suwito)Habsah HassanAyu Damit"Inspirasi" https://www.facebook.com/monkeybonemy/posts/2702399183407315Universal Music - Monkey Bone FinalisEtnik Kreatif" Doa Dalam Lagu "Mohd Faizal Maas (Ajai)Rosli Khamis (Loloq) ₵Mawi (digantikan Zahid Baharuddin)Heliza Helmi ▷  http://carmahlms.com/MyCD%20Collection/CD%20Playlist%20Artist/Mawi/CDMS%20Mawi.htmLIFE Records -  MaestroFinalisBalada"Sampai Syurga"Mok Chuang Yew (Audi Mok)Ahmad Izham OmarFaizal TahirFaizal Tahir"Aku.Muzik.Kamu" https://www.discogs.com/Faizal-Tahir-AkuMuzikKamu/release/7646658Universal Music - Monkey Bone / EMIJuara KategoriPersembahan TerbaikVokal TerbaikBalada"Bila Nak Saksi "Rustam Mustafah (Tam)Rosli Khamis (Loloq) ₵Kumpulan Spider"Bintang 12" https://www.discogs.com/Spider-Bintang-12/release/5652407Universal Music - Luncai EmasFinalisPop Rock"Aku Stacy" Intan Norul AzlinIntan Norul Azlin Laila IsmailStacy"Best Of Stacy" https://www.allmusic.com/album/release/best-of-stacy-koleksi-lagu-terbaik-konsert-af6-mr0002847376LIFE Records -  MaestroFinalisBalada"Dingin"Azlan Abu HassanIntan Nazrahayu Mohd Nasir (Azalea)Ziana Zain"Dingin" https://www.discogs.com/Ziana-Zain-Dingin/release/8666710Universal Music - EMI / Zig Zag BeatFinalis Pop Rock"Lagu Untukmu" https://www.discogs.com/Meet-Uncle-Hussain-7-Tahun-3-Bulan-90-Hari/release/6777598Nik Mustaza Nik Mustapha (Taja)Tassiq Saidi Hashim (Tass)Azlan RosleNik Mustaza Nik Mustapha (Taja)Tassiq Saidi Hashim (Tass)Kumpulan Meet Uncle Hussain"Runut Bunyi KAMI - The Series" https://www.discogs.com/Various-Kami-Original-Motion-Picture-Soundtrack/release/2625312Universal Music - EMI / AU-District EntertainmentJuaraJuara KategoriEtnik Kreatif"Persoalan Cinta "Julfekar Ahmad ShahKu Seman Ku HusseinIzza RosleyFarawahida Razali"Semuanya Ada Di Sini"  https://open.spotify.com/album/5gYxITc2iREbPeVNKWnxNULIFE Records - Millenium ArtJuara KategoriPop Rock"Kalis Rindu"Aidit AlfianAhmad Shahadrian Abdul Samad (Ad Samad)Elyana"Jadi Diriku" https://www.discogs.com/Elyana-Jadi-Diriku/release/14281184Fantasia Music CityFinalis

Interlud atau persembahan selingan yang dipersembah memaparkan artis yang pernah muncul dalam juara lagu. Persembahan dilakukan secara tiga orang penyanyi kanak-kanak yang dicungkil dari rancangan Idola Kecil, membuka lagu untuk tiga orang penyanyi asal masing-masing, diserikan penari latar. Wada membuka lagu "Gemilang" untuk Jaclyn Victor; Haqiem memulakan "Gadis Melayu" sebelum disambung oleh Jamal Abdillah; Hafiz pula berlagu "Andalusia" untuk M. Nasir; diakhiri dengan ketiga-tiga penyanyi kanak-kanak membuka lagu "Isabella" (Search) sebelum diiringi semua artis jemputan dan penari yang menyanyi bersama.

Keputusan
Berikut adalah senarai pemenang lengkap dan hadiah masing-masing (mengikut urutan pengumuman):

Penyanyi (trofi dan wang tunai RM10,000 setiap satu)
 Persembahan Terbaik: Faizal Tahir ("Sampai Syurga") 
 Vokal Terbaik: Faizal Tahir ("Sampai Syurga") 

Kategori (trofi dan wang tunai RM12,000 setiap satu)
 Etnik Kreatif: "Persoalan Cinta" (Farawahida / Julfekar / Ku Seman / Izza Rosley) 
 Balada: "Sampai Syurga" (Faizal Tahir / Audi Mok / Ahmad Izham Omar/ Faizal Tahir) 
 Pop Rock: "Lagu Untukmu" (Meet Uncle Hussain / Taja / Tass / Lan)

Juara Lagu (trofi dan wang tunai RM25,000) "Lagu Untukmu" (Meet Uncle Hussain / Taja / Tass / Lan)

Seperti yang biasa dilakukan Juara-Juara Lagu sebelum ini, kumpulan Meet Uncle Hussain memikul tanggungjawab mendendangkan semula "Lagu Untukmu" selaku Juara Lagu sebagai penutup tirai malam penanugerahan.

Jemaah Juri
 Azhar Abu Bakar (Azmeer) - Ketua Juri
 Hazami
 Acis
 Adibah Noor
 Mohariz Yaakob
 Saharuddin Mustafa
 Dr. Wan Zawawi
 Helen Yap
Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Kritikan
AJL 23 menghadapi kritikan apabila dituduh mengamalkan sikap pilih kasih apabila tiga lagu kategori Balada dari Ayu dan Faizal Tahir, dua artis lepasan rancangan realiti One in a Million di 8TV yang dinaungi Media Prima bersama TV3, layak ke AJL sedangkan lagu Dingin oleh Ziana Zain yang dikatakan lebih bagus berbanding lagu-lagu tersebut dalam kategori yang sama gagal pula. Walaupun begitu, lagu Dingin dilayakkan di saat akhir pada malam separuh akhir kategori Pop Rock, setelah didapati "berada di tangga ke-14 terbaik di kalangan semua lagu di separuh akhir, lebih baik berbanding calon lagu Pop Rock yang lain," berasaskan keputusan pengadil.

Jelas Ketua Pegawai Eksekutif TV3 Dato' Amrin Awaluddin mengenai perihal ini, "Kami memang amat peka dan sensitif terhadap perkara-perkara seperti ini. Jika dikatakan pihak AJL mengamalkan kronism, lagu Shila, “Memori Tercipta” tidak berjaya pula ke peringkat akhir AJL23 walaupun ia popular. Ini kerana bagi panel juri, lagu tersebut tidak memenuhi kriteria yang ditetapkan. Andai kami tidak telus, sudah pasti lagu itu juga melepasi senarai peserta akhir. Berdasarkan ulasan daripada juri profesional yang terbabit dalam penjurian pada peringkat separuh akhir Muzik Muzik, dua lagu nyanyian Faizal selain Ayu adalah antara sentuhan yang menerima markah terbaik daripada mereka".

Trivia
 Faizal Tahir merupakan artis lelaki pertama dan artis kelima selepas Amy Mastura, Siti Nurhaliza, Noraniza Idris dan Jaclyn Victor yang layak ke peringkat akhir Anugerah Juara Lagu dengan 2 lagu dalam satu kategori. Namun ia sebenarnya merupakan penyertaan 2 buah lagu dalam satu kategori yang sama ke peringkat akhir buat kali kedua untuk Faizal, cuma bezanya tahun lalu beliau diwakili oleh penyanyi gantian (Fiq & Bob) atas masalah penggantungan oleh Suruhanjaya Komunikasi dan Multimedia Malaysia (SKMM). 
 Farawahida, Heliza, Aiman adalah antara finalis muda yang pertama kali beraksi dalam kategori Etnik Kreatif.
 4 buah band layak ke peringkat akhir Anugerah Juara Lagu 2008 sekali lagi memecah sejarah pembabitan band ke AJL seperti tahun sebelumnya kecuali (1998, 1999, 2000, 2005). Mereka turut terlibat secara langsung dalam penulisan lagu dan lirik. 
 Azlan Abu Hassan merupakan komposer yang paling konsisten dalam sejarah pembabitan beliau dalam sejarah AJL apabila layak ke peringkat akhir AJL buat kali ke-6 berturut-turut sejak tahun 2003. Sebelum itu Azlan pernah bertanding pada tahun 1999 dan 2001. 
 Ziana Zain merupakah artis paling senior beraksi di pentas AJL kali ini untuk kali ke-7 (AJL 1992, 1996, 1997, 1998, 1999, 2002). Ini penyertaan pertama Ziana setelah mencecah usia 40 tahun. Beliau merupakan satu satunya artis yang bertanding dalam format Kategori diperkenalkan 1992 dan terakhir 2008 dan selepas itu sistem ini dihapuskan.
 Stacy pula merupakan artis paling muda beraksi (18 tahun).
 Rekaan set pentas untuk AJL 23 adalah lebih kurang sama dengan rekaan set pada AJL 22, tahun lepas

Rujukan

Pautan luar
Laman web rasmi Anugerah Juara Lagu ke-23 

23